Առավոտ շուտ, լույսը նոր տեսած, բողոքելը մեղք է: Բողոքելը մեղք է նաեւ կեսօրին, երբ օրը որոշում է շարունակվել, այլ ոչ թե մնալ առավոտվա մեջ, իսկ գիշերը, գիշերվա լռության մեջ, երբ ձեզ բախտ վիճակվեց ապրել մեկ ամբողջ օր` բողոքելն ուղղակի հանցագործություն է: Առավոտ շուտ բողոքելը մեղք է, կրկնակի, եռակի մեղք /առավոտը, որը կեսօր եւ գիշեր է ծնելու/. առավոտը որքան շարունակություն, այնքան էլ սկիզբ է, միգուցե սկիզբը բողոքով որ չսկսենք, շարունակությունը խաղա՞ղ կանցնի: Միգուցե երեկվանը թողնենք երեկի տիրույթում ու այս օրը, այս օրվա լույսն ընկալենք որպես սկիզբ: